CELEX: 32013R0711
Language: hu
Date: 2013-07-24 00:00:00
Title: A Bizottság 711/2013/EU végrehajtási rendelete ( 2013. július 24. ) egyes áruk Kombinált Nómenklatúra szerinti besorolásáról

25.7.2013   
            
            
               HU
            
            
               Az Európai Unió Hivatalos Lapja
            
            
               L 200/16
            
         A BIZOTTSÁG 711/2013/EU VÉGREHAJTÁSI RENDELETE
   (2013. július 24.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. július 24-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302.,1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Összeszereletlen, körülbelül 4,5 cm magas, két részből álló, műanyag játékfigura. Két, egymástól elválasztható félből álló, a széleinél szorosan illeszkedő, tojás formájú műanyag tartóban kerül bemutatásra.
                  A figura egy férfi emberi vonásaival rendelkezik. Nincsenek mozgatható részei vagy levehető ruházata, és megtámasztás nélkül megáll.
                  A figura egy képregény-sorozatbeli varázslót ábrázol és a sorozat többi szereplőjével együtt egy gyűjtemény részét képezi.
               
               
                  9503 00 95
               
               
                  A besorolást a Kombinált Nómenklatúra értelmezésére vonatkozó 1., 2. a), 5. b) és 6. általános szabály, valamint a 9503 00 és a 9503 00 95 KN-kód szövegezése határozza meg.
                  A 9503 00 21 KN-kód alá, babaként történő besorolás kizárt, mivel a termék nem baba. A baba egy férfi vagy női karakter, jellemzően egy kisbaba, egy kislány vagy egy kisfiú, vagy egy divatmodell modellje. A kicsi merev figurákat, amelyek megtámasztás nélkül megállnak, nem lehet babának tekinteni.
                  A 9503 00 49 KN-kód alá, nem kitömött, állat vagy nem ember formájú játékként történő besorolás szintén kizárt, mivel a figura által ábrázolt karakter objektív jellemzői egy férfi jellemzői; nincsenek állati vagy nem emberi vonásai.
                  A termék egy képregényszereplőt ábrázoló ember formájú figura (lásd még a 9503 00 81-9503 00 99 KN-kódokhoz tartozó KN-magyarázatot). A figurát ezért a 9503 00 95 KN-kód alá kell besorolni, mint műanyagból készült más játék.